In jou Des/Jan 2012-uitgawe van SARIE KOS | SARIE
In jou Des/Jan 2012-uitgawe van SARIE KOS	deur admin
"Perfek. Dís somer se vrugte-oes. Perskes, waatlemoen, vye ryp van die boom, dadels nog aan hul takkies, granate wat wil-wil oopbars, hande vol bessies én altyd die nommer een: sonrooi aarbeie. Wat's dit omtrent aarbeie wat hulle 'n trappie bo die res stel op feesdae en gewone dae? Dink net, sonder aarbeie sal meringue nooit 'n flambojante pavlova kan wees nie, en sonder aarbeie en room sal Wimbledon net nie tennis wees nie. Selfs sjampanje het ekstra vonkel met 'n enkele aarbei onder in die glas, en 'n hand vol gee 'n gewone beker water kleur, geur en bekoorlikheid. En hier's nog iets – warm, varsgebakte skons sal mos nooit reg smaak sonder regte botter en aarbeie in 'n stroperige konfyt nie.
"En o ja, wat sal van ons word sonder die tydige bederf van 'n aarbei-melkskommel? Aarbeie was nog altyd die groot verleier. Digters swymel oor "strawberry-flavoured kisses" en "strawberry summer days". Ons eie Miriam Makeba was in die 60's bekend vir die liedjie "Love Tastes Like Strawberries", terwyl die pop-sensasie Coldplay, wat SA so pas besoek het, spog met "Strawberry Swing", soos die Beatles destyds met "Strawberry Fields Forever". 'n Digbundel spesiaal vir vroue verlei net met die titel A Basket of Strawberries: Poems for a Woman's Soul!
"Met sommige parfuums maak ons dadelik 'n emosionele konneksie, want ons herken 'n tikkie aarbei. Dis dieselfde met wyn. My universiteitsjare op Stellenbosch sal ek altyd onthou óók vir die aarbeie wat ons gereeld op 'n plaas daar naby gekoop het – R2 vir 'n mandjie wat ons self in die lande kon gaan volmaak.
"Maar die beste aarbeie wat ek nog geëet het, was op 'n snikwarm somerdag in Spanje. 'n Kardoes vol het ek gekoop. Een het ek so in die loop geproe, en toe't ek gaan stilstaan. Net daar, om daardie sakkie heerlikheid klaar te maak. Dit was als wat 'n aarbei móét wees: soetrooi, kraakvars en vol verleidelikheid. Elke byt 'n herinnering aan en belofte van die heel beste van tye.
"Dís Barbara se groot bederf vir ons in dié uitgawe. Aarbeie (bl. 62), stap vir stap, en elke stap 'n fees!"
Groete, Michélle van Breda
Koel feesdaeDoen dit met kreatiwiteit! Krakerige slaaigoed vir elkeen om te kies en te keur, 3 eksoties-gevulde hoenders wat saam-saam uit di oond kom en suurlemoenvars soetigheid.
TV-kosmaker Nico Nel verklap sy boerewors-resepHy's 'n man van baie stories, kook deesdae op TV (kykNET) en ken van boerewors maak. En hy is nie skaam om sy sappige resep met SARIE KOS-lesers te deel nie.
Gesond op 'n stokkie met BeweegSABraaivleis hoef nie meters wors, tjops, steak en ribbetjies te wees nie. Daar's 'n ander, veel gesonder manier en net so lekker. Porsiebeheer is soveel makliker met kebabs en dis die geheim.
Toor met klapperAs ek klapper proe, voel dit asof ek op 'n tropiese eiland is. Dié klapper-gunstelinge se wonderlike geur en smaak sal dit vir jou ook doen
Ontbyt-lekkerte vir diabeteHoe klink muesli-tert, bosbessie-granola en hawermout-wafels vir jou? Annerien se aptytlike treffers sal by almal in die gesin gewild wees
Maklike kuier-resepte x 20In die vakansie soek jy mos maklike resepte met bestanddele wat lekker saamgesels
Aarbeie – gebruik só, maak só, bak sóTot siens aarbeie en room, hallo aarbeie en swartpeper
Kos van die Kaapse wynlandeOp die Franschhoekse wynlandgoed La Motte kan jy heerlik kuier en eet in die Pierneef á la La Motte-restaurant. En pas het die kosboek Cape Winelands Cuisine verskyn.
Ons proe-blog!Ontmoet Philip Myburgh, Surfing Chef van Houtbaai, eggenoot, branderplankryer en toegewyde eko-kampvegter vir die bewaring van ons seelewe… in geen spesifieke volgorde
Baba-groente: mooi en min moeiteOp byna elke winkelrak is daar deesdae kleiner weergawes van gewone groente. Dis voedsaam en propvol smaak… perfek vir bykos tot 'n hoofgereg
Ons soek SA se beste appeltert
EK KOOP GEREELD DIE SARIE KOS X 3 MYSELF EN TWEE DOGTERS, MY ANDER DOGTER WOON IN KANADA EN KOOP EN BERE TOT EK HAAR WEER SIEN, HIERDIE EEN GAAN EK GOU KOOP EN SAAM MET HAAR SKOONOUERS STUUR WAT EERSDAAGS GAAN KUIER. LEKKER RESEPTE BOU SO VOORT. VERSEND JUL TYDSKRIFTE OORSEE???
Puik resepte! Ons geniet dit baie. Gooi mielies!!!!
Ek mis net nooit 'n uitgawe van Sarie Kos nie. Het gesien resepte word op Pasella / Kwela gewys. Ek soek Sarie Kos al vanaf einde November by die Spar in Ninapark, Checkers in Mayville en geen Woolworths hier in my area hrt al die tydskrif ontvang nie. Die een by die Spar het gese hy sal vir my uitvind en wag net mooi nou nog.
Groot groot asseblief waar gaan ek nou 'n Sarie Kos kry?
Laat weet my asb
Ja Sarie versend tydskrifte oorsee. Ek woon in Nederland en ontvang die Sarie en Sarie Kos al enige jare met veel plesier!